Generalni sekretariat Vlade Republike Slovenije (v nadaljnjem besedilu: GSV) je kot zavezanec  po Zakonu o zaščiti prijaviteljev  ([**https://www.uradni-list.si/glasilo-uradni-list-rs/vsebina/2023-01-0301/zakon-o-zasciti-prijaviteljev-zzpri**](https://www.uradni-list.si/glasilo-uradni-list-rs/vsebina/2023-01-0301/zakon-o-zasciti-prijaviteljev-zzpri)) določil **notranjo pot za prijavo**:

Notranja pot za prijavo je namenjena zaposlenim in drugim osebam v delovnem okolju zavezanca (npr. zunanji izvajalci, dobavitelji, pogodbeni partnerji, kandidati v postopkih ipd.).

Prijavitelj lahko kršitev sporoči zaupniku pisno ali ustno:

* po elektronski pošti: zaupnik.gsv@gov.si;
* po telefonu:  01 478 1544
* po redni pošti: Generalni sekretariat Vlade Republike Slovenije, Gregorčičeva ulica 20, Ljubljana, v zaprti kuverti s pripisom »v roke zaupniku za notranjo prijavo«,
* osebno pri zaupniku po predhodnem dogovoru po telefonu ali e-pošti.

**Zunanja pot za prijavo:**

Če po mnenju zaupnika notranje prijave ni mogoče učinkovito obravnavati ali če prijavitelj meni, da v primeru notranje prijave obstaja tveganje povračilnih ukrepov, lahko informacijo o kršitvi poda preko zunanje poti za prijavo. Zaupnik prijavitelju nudi pomoč v primeru zunanje prijave in sodeluje z organom za zunanjo prijavo, kadar je to potrebno zaradi obravnave prijave pred organom za zunanjo prijavo.

Organe za zunanjo prijavo določa 14. člen Zakona o zaščiti prijaviteljev.

**Zaščitni ukrepi:**

Zaščitni ukrepi po ZZPri, ki se zagotavljajo prijaviteljem glede na vrsto povračilnih ukrepov, so:

* prepoved razkritja identitete prijavitelja in zaupnost (6. člen);
* izključitev odgovornosti prijavitelja (21. člen);
* sodno varstvo in začasne odredbe v primeru povračilnih ukrepov (22. člen);
* brezplačna pravna pomoč (23. člen);
* nadomestilo za primer brezposelnosti (24. člen);
* psihološka podpora (25. člen).

Zaupnik in Komisija za preprečevanje korupcije (v nadaljnjem besedilu: KPK) v nadaljnjih postopkih na podlagi prijave svetujeta prijavitelju glede zaščitnih ukrepov in mu pomagata v okviru svojih pristojnosti. KPK prijavitelju na njegovo zahtevo izda potrdilo o upravičenosti do zaščite z namenom uveljavljanja zaščitnih ukrepov.

**Dodatne informacije so dostopne na spletni strani KPK:** [https://www.kpk-rs.si/delo-komisije/zascita-prijaviteljev/#](https://www.kpk-rs.si/delo-komisije/zascita-prijaviteljev/)